Document ID: 31997R0866

NEUVOSTON ASETUS (EY) N:o 866/97,
annettu 12 päivänä toukokuuta 1997,
asetuksen (ETY) N:o 2658/87 muuttamisesta tariffi- ja tilastonimikkeistön johdantomääräysten osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun asetuksen (ETY) N:o 2658/87 (1), liitteenä olevan yhdistetyn nimikkeistön johdantomääräysten II osaston D kohdassa määrätään kiinteästä tullista, joka kannetaan kiinteänä 10 prosentin suuruisena arvotullina tavaroista, jotka sisältyvät yksityishenkilöille osoitettuihin pikkulähetyksiin tai matkustajien henkilökohtaisiin matkatavaroihin, jos on kyse muusta kuin kaupallisesta tuonnista ja jos tavaroiden yhteisarvo on enintään 200 ecua tavaralähetystä tai matkustajaa kohti,
kyseinen kiinteä 10 prosentin suuruinen arvotulli on vahvistettu matkustajien henkilökohtaisiin matkatavaroihin sisältyviin tavaroihin sovellettavasta tullikohtelusta 23 päivänä heinäkuuta 1969 annetussa neuvoston asetuksessa (ETY) N:o 1544/69 (2); sovellettava 200 ecun enimmäisarvo on vahvistettu asetuksessa (ETY) N:o 1315/88 (3); näitä säännöksiä ei ole tämän jälkeen tarkistettu,
tullien keskiarvo on vuoden 1969 jälkeen laskenut ja on viimeisimmän GATT-sopimuksen mukaisen neuvottelukierroksen mukaan 3,5 prosenttia vuonna 1999; ulkomaankaupan keskimääräisten hintojen kehitys on otettava huomioon, ja
tämän vuoksi asetusta (EY) N:o 2658/87 olisi muutettava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteenä olevan yhdistetyn nimikkeistön johdantomääräysten II osaston D kohdassa oleva määrä "10 prosenttia" määrällä "3,5 prosenttia" ja määrä "200 ecua" määrällä "350 ecua".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä toukokuuta 1997.

Labels: 12
3